OzLabs/hebrew-wiki-articles huggingface dataset:
קוף מלברוק

קוף מלברוק (שם מדעי: Chlorocebus cynosuros) הוא מין של קוף קטן מהסוג קוף ירוק החי בסוואנות של דרום-מרכז אפריקה בין הרפובליקה הדמוקרטית של קונגו, אנגולה, בוצואנה ונמיביה מחופי האוקיינוס האטלנטי עד לזמביה במזרח. בעבר מין זה היה תת-מין של קוף ורווט או של קוף סוואנה ירוק.

קוף זה מגיע לאורך 40–60 ס"מ, עם זנב באורך 70 ס"מ ולמשקל 4–6 ק"ג כשהזכרים יותר גדולים מהנקבות וצבע פרוותו ירוק-זית ואפור בחלק התחתון. הראשים כהים והזכרים בעלי איברי מין בצבע כחול. הם חיים בחבורות קטנות שלעיתים נמצאים בהם עד 50 פרטים אשר פעילים במשך היום.

קופים אלה אוכלי כל הניזונים ממיני פירות, זרעים, פרחים, חרקים, לטאות, ביצים וגוזלים. הם מטפסים ביעילות על העצים ולעיתים חיים ביערות גשם, לפעמים עד גובה 4,500 מ'. קוף זה נפוץ ואינו מצוי בסכנה בטבע.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'יובאני אנטוניו סקופולי
קטגוריה:גנונים
קטגוריה:אנגולה: יונקים
קטגוריה:בוטסואנה: יונקים
קטגוריה:בעלי חיים שתוארו ב-1786
קטגוריה:יונקים בסוואנה האפריקנית
קפוצ'ין בלונדיני

קפוצ'ין בלונדיני (שם מדעי: Sapajus flavius) הוא מין של קוף ממשפחת הצבוסיים שהוא אנדמי בטבע ליער האטלנטי של פאראיבה, פרנמבוקו ואלגואס שבצפון-מזרח ברזיל. עקב תחום מחייתו הקטן והפגיעה ביערות בהם חי הוא נמצא בסכנת הכחדה חמורה. בטבע נותרו ככל הנראה 180 פרטים בוגרים שלו, נכון לשנת 2015. ככל הנראה הוא חי בתחום של 200 דונם בלבד, מוקף ביערות גשם ובביצות.
== מאפיינים ==
קפוצ'ין זה כשמו בעל שיער בצבע בלונדיני עד זהוב והוא בעל רעמה קצרה לראשו. אורכו מגיע ל-35–40 סנטימטרים ומשקלו ל-3–4 ק"ג. הוא בעל זנב ארוך היכול ללפות ענפים ובעל זרועות חזקות. הוא ניזון בעיקר מפירות, פרחים ויצורים קטנים ביער. בדומה לשאר הקפוצ'ינים הוא חי בחבורות בהם גם זכרים וגם נקבות לצד צעיריהם אשר נעים בחבורות של עד 18 פרטים.

==קישורים חיצוניים==

==הערות שוליים==

קטגוריה:בעלי חיים שתוארו ב-1774
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:צבוסיים
קטגוריה:ברזיל: מינים אנדמיים
קטגוריה:ברזיל: יונקים
שמואל רעיוני

שמואל רעיוני (4 במאי 1905 - 22 בדצמבר 1995, עין הוד) היה צייר, חבר קבוצת אופקים חדשים, מורה ומחנך ישראלי.

== ביוגרפיה ==
נולד כשמואל מסלובטי (Maslovati) בז'ייז'מריאי (Žiežmariai), ליטא. בשנת 1923 עלה לארץ ישראל בגפו בעידודו של בוריס שץ. סיים את לימודיו בבצלאל בשנת 1927. בסוף שנות העשרים של המאה ה-20 התגורר בפתח תקווה ועבד בעבודות שונות בהן הוראת ציור, בין תלמידיו מתקופה זאת היה האמן שלמה אלירז.

ב-1931 עבר לחיפה והחל ללמד אמנות בבית ספר תיכון ומאוחר יותר בסמינר למורים. ב-1935 נישא לתלמידתו אלה ברטלר שלימים הפכה לאמנית קולאז' בדים. בתקופה זו שינה את שמו לרעיוני.
שמואל ואלה רעיוני 1955

ב-1939 החל בלימודי אדריכלות והנדסה במכון הבריטי לטכנולוגית הנדסה, במקביל לעבודתו כמורה, ובשנת 1945 סיים את לימודיו וקיבל תואר באדריכלות והנדסה.
בשנת 1947 הצטרף לאגודת הציירים והפסלים בא"י (מקודם – "אגודת אמנים עברית"), ובאותה שנה נסע לראשונה לפריס להשתלמות ב"אקדמי ז'וליין". ב-1955 נסע להשתלמות נוספת בפריס ב"גראנד שומייר" ובאיטליה.

ב-1952 הצטרף ל"אופקים חדשים" והיה חבר פעיל בקבוצה. מאותה עת ואילך השתתף בכל תערוכות הקבוצה, למעט תערוכה ביולי 1963 במשכן לאמנות בעין חרוד. ייצג את ישראל בביאנלה סאו-פאולו, ברזיל ב-1953 ובסלון הסתיו, פריז, צרפת ב־1958. הרבה להציג בארץ. הציג תערוכות רבות בחו"ל יחד עם אשתו האמנית אלה רעיוני.

ב-1953 הצטרף כחבר לקבוצת המייסדים של כפר האמנים עין הוד, בו התגורר עם משפחתו עד לפטירתו בשנת 1995.

== יצירתו ==

בתחילת דרכו צייר בסגנון פיגורטיבי אקספרסיבי בהשפעת האמנות האירופאית. עבודותיו הושפעו מציוריהם של ז'ורז' בראק, פבלו פיקאסו וז'ורז' רואו. 
בתחילת שנות השישים עבר לציור מופשט לירי וכן מופשט בשיטת ציור הפעולה, גישה שהומצאה על ידי הצייר האמריקאי ג'קסון פולוק, בה הניסיון הוא לייצר דימוי על ידי פעולה גופנית ללא שליטה רציונלית. בשנות השבעים והשמונים ב"תקופה הלבנה" שלו, יצר סדרת ציורי נוף מתמקדת בנופי הנגב. מאוחר יותר עבר לצייר ציורים גאומטריים המבוססים על רשמיו מביקוריו בגוסלאר, גרמניה ובאחרית ימיו התמקד בציור דמויות.

== פרסים ==
* 1948 - פרס הרמן שטרוק, עיריית חיפה
* 1958 - פרס מלאך להדפס.

== תערוכות יחיד ==

== ביאנלות ותערוכות קבוצתיות בחו"ל ==
* 1953 – ביאנלה סאו-פאולו, ברזיל
* 1958- סלון הסתיו, פריז, צרפת
* 1978 - ציור מישראל, בית אגודת האמנים, פאדרבורן (Paderborn) גרמניה.
* 1987 - אמנות ישראלית מעין הוד ותל אביב, ארמון הנסיך טרייר, גרמניה.

== לקריאה נוספת ==
* גילה בלס, אפקים חדשים, הוצאת פפירוס, תל אביב, 1980. מהדורה שנייה מורחבת: אופקים חדשים, הוצאת מודן 2014.
* מאירה פרי-להמן (אוצרת), בתיה דונר, שמואל רעיוני : צייר ישראלי, גלריה עירונית כפר סבא, 2019.

== קישורים חיצוניים ==

* [https://museum.imj.org.il/artcenter/newsite/he/?artist=%D7%A8%D7%A2%D7%99%D7%95%D7%A0%D7%99,%20%D7%A9%D7%9E%D7%95%D7%90%D7%9C&list=%D7%A8 שמואל רעיוני] באתר מרכז המידע לאמנות ישראלית, מוזיאון ישראל
* 

== הערות שוליים ==

קטגוריה:ציירים ישראלים
קטגוריה:אנשי חינוך ישראלים
קטגוריה:ישראלים ילידי ליטא
קטגוריה:אנשי העלייה השלישית
קטגוריה:עין הוד: אישים
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:ישראלים שנולדו ב-1905
קטגוריה:ישראלים שנפטרו ב-1995
Hymn for the Weekend

Hymn for the Weekend (בעברית: המנון לסוף השבוע) הוא סינגל שהקליטה להקת הרוק הבריטית קולדפליי, ביחד עם הזמרת-יוצרת האמריקאית ביונסה. השיר יצא לאור ב-25 בינואר 2016, כסינגל השני מתוך האלבום A Head Full of Dreams.

השיר הגיע למקום השישי במצעד הסינגלים הבריטי, והראשון במצעד של מדיה פורסט.

== רקע וכתיבה ==
השיר נכתב על ידי כריס מרטין, גאי ברימן, ויל צ'מפיון וג'ון באקלנד והופק על ידי ריק סימפסון, סטארגייט, אביצ'י וכולי. השיר הוא שיר בסגנון האינדי המשלב בתוכו גם את סגנון הרית'ם אנד בלוז. השיר זכה למעמד פלטינה כפולה בארצות הברית.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של קולדפליי ב-29 בינואר 2016. הקליפ צולם במומבאי וקולקטה ובוים על ידי בן מור. בקליפ ניתן לראות את ביונסה ואת השחקנית ההודית סונאם קאפור.

נכון לפברואר 2023, מונה הצפיות של הקליפ עומד על כ-1.8 מיליארד צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|15,000
|-
!אוסטרליה (ARIA)
|פלטינה
|70,000
|-
!איטליה (FIMI)
|פלטינה 8×
|400,000<small></small>
|-
!ארצות הברית (RIAA)
|פלטינה 3×
|3,000,000<small></small>
|-
!בלגיה (BEA)
|פלטינה
|30,000
|-
!בריטניה (BPI)
|פלטינה 2×
|1,350,000
|-
!גרמניה (BVMI)
|פלטינה
|400,000
|-
!דנמרק (IFPI Denmark)
|פלטינה 2×
|180,000
|-
!ניו זילנד (RMNZ)
|זהב
|7,500
|-
!ספרד (PROMUSICAE)
|פלטינה 3×
|120,000
|-
!פולין (ZPAV)
|יהלום
|100,000
|-
!קנדה (Music Canada)
|פלטינה 3×
|240,000
|-
!שוודיה (GLF)
|פלטינה 2×
|80,000
|-
!שווייץ (IFPI Switzerland)
|פלטינה 2×
|60,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!איטליה
|5 בפברואר 2016
| rowspan="2" |רדיו להיטים
|פרלופון
|
|-
!ארצות הברית
|28 ביוני 2016
|אטלנטיק
|
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירי קולדפליי
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי אביצ'י
קטגוריה:שירים שהופקו על ידי סטארגייט
קטגוריה:שירים על אלכוהול
קטגוריה:שירים על סמים
קטגוריה:וידאו קליפים מעוררי מחלוקות
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי פלטינה כפולה בממלכה המאוחדת
קטגוריה:שירי יהלום בפולין
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת פרלופון
סן פדרו (חוף השנהב)

סן פדרו (בצרפתית: San-Pédro) היא עיר נמל המשקיפה למפרץ גינאה. העיר משמשת כבירת המחוז בס ססנדרה בחוף השנהב.

== גאוגרפיה ==
סן פדרו ממוקמת כ-260 ק"מ מבירת המדינה יאמוסוקרו.

== תנועה ותחבורה ==
העיר ממוקמת ליד הכביש סן פדרו-טאבו רד. ליד העיר יש נמל ימי ויש את נמל התעופה סן פדרו המפעילה טיסות לאביג'אן וחזרה.

== אקלים ==
סן פדרו ממוקמת באקלים טרופי. הטמפרטורה הממוצעת בסן פדרו היא 26 מעלות צלזיוס. כמות המשקעים הממוצעת היא 1,702 מ"מ. חודש יוני הוא החודש שיש בו הכי הרבה גשם, וחודש ינואר הוא החודש שיש בו הכי פחות גשם.

== היסטוריה ==
מהמאה ה-15 ועד לשנות השישים של המאה הקודמת, סן פדרו היה רק כפר דייגים קטן שבו היו רק כ-100 תושבים. ב-1968–1972, העיר גדלה במהירות מבחינה דמוגרפית אחרי שבנו את הנמל. לאחר תקופה זו, הפכה העיר להיות העיר השנייה בגודלה בחוף השנהב לאחר אביג'אן.

== מוסדות בעיר ==
בסן פדרו יש בית חולים מרכזי אחד, פארק מים, מספר רב של בתי מלון, כנסיות, בתי מרקחת, סניפי בנק, מסעדות, ברים וסופרמרקטים. בנוסף, העיסוקים העיקריים בסן פדרו הם דיג וחקלאות (קקאו, שמן דקלים ועצים).

== לקריאה נוספת ==
; מאמרים
<div class="mw-content-ltr">
* Georges Courrèges, Grand Bassam et les comptoirs de la côte : Assinie, Jacqueville, Grand Lahou, Fresco, Sassandra, San Pedro, L'Instant durable, Clermont-Ferrand, 1987, 84 p.
* 
* O. Schwartz, « Krou et Bakwe face à l'opération San Pedro (sud-ouest ivoirien)», in Maîtrise de l'espace agraire et développement en Afrique tropicale : logique paysanne et rationalité technique : actes du Colloque de Ouagadougou, 4-8 décembre 1978, ORSTOM, Paris, 1979, p. 491_496 
</div>

; רומנים
<div class="mw-content-ltr">
* 
</div>

== קישורים חיצוניים ==

* 
<div class="mw-content-ltr">
* Le [http://www.connectionivoirienne.net/107979/la-ville-portuaire-de-san-pedro-en-cote-divoire-des-atouts-economiques-a-vendre-a-gogo port]
</div>

== הערות שוליים ==

קטגוריה:חוף השנהב: ערים
רוברט ווקר

רוברט ווקר (באנגלית: Robert Walker; 13 באוקטובר 1918 – 28 באוגוסט 1951) היה שחקן קולנוע אמריקאי.

==קורות חיים==
ווקר נולד בסולט לייק סיטי במדינת יוטה. הוא למד באקדמיה האמריקאית לאמנויות הדרמה בניו יורק שם למד בשנים 1937–1939.

באותן שנים הכיר שם את השחקנית פיליס איילי ששינתה לאחר מכן את שמה לג'ניפר ג'ונס. הם נישאו בטלסה, אוקלהומה ב-1939 ונולדו להם שני בנים, ביניהם השחקן רוברט ווקר הבן .

ב-1941 פגשה פיליס את המפיק דייוויד או. סלזניק ששינה את שמה לג'ניפר ג'ונס והזניק את הקריירה שלה. היא הפכה לפילגשו ולאחר גירושיה מווקר ב-1945, הפכה לאשתו.

סלזניק עזר לווקר לקבל חוזה ב-מטרו גולדווין מאייר. ווקר השתתף בדרמת המלחמה "באטאן" (1943) ובסרט "מאדאם קירי".

ב-1944 השתתף בסרט "מאז שהלכת" לצידן של שירלי טמפל, ג'ניפר ג'ונס וקלודט קולברט, שנכתב והופק על ידי סלזניק.

באותה שנה השתתף בסרט "שלושים שניות מעל טוקיו" על הפשיטה של דוליטל לצידו של ספנסר טרייסי שגילם את דמותו של גנרל ג'יימס דוליטל.

ב-1946 השתתף בתפקיד ראשי של ג'רום קרן בסרט עוד תעלה תזרח השמש, על חייו של קרן.

ב-1947 השתתף בסרט "שיר אהבה" על חיי רוברט שומאן ואשתו קלרה שומאן, בתפקיד יוהנס ברהמס.

תפקידו הבולט ביותר היה בסרט זרים ברכבת בבימויו של אלפרד היצ'קוק (1951) בו שיחק תפקיד של אדם הנטפל לאדם אחר ברכבת ומנסה לשכנע אותו לבצע רצח.

ווקר סבל שנים רבות מבעיות פסיכיאטריות ומהתמכרות לברביטורטים ואלכוהול דבר שהביא למותו ב-1951 בגיל 32.

==קישורים חיצוניים==

*[https://www.findagrave.com/memorial/2102 רוברט ווקר] באתר find a grave
*[http://www.tcm.com/tcmdb/person/1520835%7C132807/Robert-Walker/ רוברט ווקר], באתר TCM
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אנגלי
קטגוריה:אמריקאים ממוצא סקוטי
קטגוריה:בוגרי האקדמיה האמריקאית לאמנויות הדרמה
קטגוריה:אמריקאים שנולדו ב-1918
קטגוריה:אמריקאים שנפטרו ב-1951
דה קונבולוציה

במתמטיקה, דה-קונבולוציה (deconvolution) היא הפעולה ההפוכה לקונבולוציה. דה-קונבולוציה משמשת למשל להפיכת ההשפעות של קונבולוציה על נתונים מוקלטים בתהליך מבוסס אלגוריתם.
דה-קונבולוציה נמצאת בשימוש נרחב בעיבוד אותות ועיבוד תמונה, מאחר שנושאים אלו נמצאים בשימוש נרחב בתחומים מדעיים והנדסיים רבים, ישנם יישומים רבים לדה-קונבולוציה.

באופן כללי, המטרה של דה-קונבולוציה היא למצוא את הפתרון של משוואת קונבולוציה מהצורה:

:<math>f * g = h</math>

כאשר <math>h</math> היא האות המוקלט, <math>f</math> היא הפונקציה המקורית שאותה אנחנו רוצים לשחזר ו-<math>g</math> היא פונקציית התמסורת שעימה עברה <math>f</math> קונבולוציה לפני מועד ההקלטה. לו ידענו מהי <math>g</math> יכולנו לבצע דה-קונבולוציה דטרמניסטית ולחלץ את <math>f</math>. אולם ברוב המקרים <math>g</math> אינה ידועה וצריך למצוא דרך להעריך אותה.

הסימן <math>*</math> במשוואה מתאר את פעולת הקונבולוציה ואינו מתאר פעולת כפל פשוטה.

דה-קונבולוציה מבוצעת בדרך כלל במרחב התדר לאחר ביצוע התמרת פורייה על האות המוקלט <math>h</math> ופונקציית התמסורת <math>g</math>. הסיבה לכך היא שבמרחב התדר פעולת הקונבולוציה היא פעולת כפל פשוטה בין פונקציות. ולכן כאשר רוצים לבצע פעולות קונבולוציה ודה קונבולוציה קל יותר להמיר את הפונקציות למרחב התדר על ידי התמרת פורייה, לבצע פעולות הכפלה וחילוק בהתאם לפעולה הנדרשת (קונבולוציה או דה-קונבולוציה) ולאחר מכן להמיר את הפונקציות חזרה למרחב הזמן על ידי ביצוע התמרה נוספת ולקבל את האות הרצוי.

==קישורים חיצוניים==

* 

==הערות שוליים==

קטגוריה:עיבוד אותות
עאדל עבד אל-מהדי

עאדל עבד אל-מהדי אל-מונתפיכי (; נולד ב-1 בינואר 1942) הוא פוליטיקאי וכלכלן עיראקי שיעי אשר כיהן כראש ממשלת עיראק ה-49 מ-25 באוקטובר 2018 עד מאי 2020. במקביל הוא מכהן גם כשר ההגנה וכשר הפנים. בעבר כיהן גם כסגן הנשיא (בשנים 2011-2005) וכשר הנפט (בשנים 2016-2014).

== ביוגרפיה ==
עבד אל-מהדי נולד בבגדאד למשפחה ממוצא איראני. בשנת 1969 עזב את עיראק לגלות בצרפת, שם עבד בעיתונות הערבית-צרפתית. לאורך צעירותו קיבל עבד אל-מהדי חינוך שיעי אליטיסטי. משנות ה-70 ועד תחילת שנות ה-80 היה פעיל במפלגה הקומוניסטית והחל לגבש לעצמו עמדה "קומוניסטית-אסלאמית". בתקופה זו חזר לעיראק והחל להיות מעורב פוליטית.

ב-26 בפברואר 2007 הוא שרד ניסיון התנקשות בו נהרגו עשרה אנשים. ב-2 באוקטובר 2018 מונה לתפקיד ראש הממשלה - מינוי שנכנס לתוקף כשלושה שבועות לאחר מכן.

באוקטובר 2019 החלו מחאות אלימות נרחבות על תפקוד הממשלה. ב-29 בנובמבר 2019 הודיע על כוונתו להתפטר מראשות הממשלה. הוא צפוי לעמוד למשפט על אשמתו בהריגתם של מפגינים צעירים במהלך ההפגנות נגדו.

==קישורים חיצוניים==

==הערות שוליים==

קטגוריה:ראשי ממשלת עיראק
קטגוריה:שרי פנים
קטגוריה:שרי ההגנה של עיראק
קטגוריה:שרי אוצר
קטגוריה:ילידי 1942
דני פאורה

דני פאורה (; נולד ב-8 במאי 1962) הוא פוליטיקאי סיישל, אשר כיהן כנשיא סיישל הרביעי, בשנים 2016–2020. לפני כן מילא תפקידים נוספים, ביניהם סגן נשיא (משנת 2010 עד תחילת כהונתו כנשיא), וכן תפקידי שרים בממשלת סיישל.

== ביוגרפיה ==
פאורה נולד ב-8 במאי 1962 בדרום מערב אוגנדה להורים מסיישל. את מרבית לימודיו עשה בסיישל. לפאורה יש תואר ראשון במדע המדינה מאוניברסיטה שבקובה. בשנת 1985 החל לעבוד במשרד החינוך. החל משנת 1998 החל לכהן כשר הממונה על תיקים שונים בממשלת סיישל. בתחילה היה שר החינוך ולאחר מכן היה גם שר האוצר והכלכלה. כשר, פאורה ביצע שורה של יוזמות כלכליות בהמלצת קרן המטבע הבינלאומית.

פאורה נכנס לתפקידו כנשיא באוקטובר 2016 לאחר שג'יימס מישל, נשיא סיישל שקדם לו, התפטר.

בבחירות שנערכו ב-2020 פאורה הובס על ידי מנהיג האופוזיציה ואוול רמקלאוואן שקיבל כ-54% מהקולות, במה שהיה למעשה ההפסד הראשון של סיישל המאוחדת, מפלגתו של פאורה, מאז קבלת העצמאות של סיישל ב-1976.

הוא גרוש ואב לארבעה.

==קישורים חיצוניים==

==הערות שוליים==

קטגוריה:נשיאים
קטגוריה:שרי חוץ
קטגוריה:שרי חינוך
קטגוריה:שרי אוצר
קטגוריה:סיישל: אישים
קטגוריה:ילידי 1962
פרה אדומה (סרט)

פרה אדומה (באנגלית: Red Cow) הוא סרט דרמה עצמאי בהפקה ישראלית משנת 2018 שנכתב ובוים על ידי ציביה ברקאי יעקב. הסרט הוקרן בבכורה עולמית בפסטיבל הקולנוע בברלין במסגרת "דורות". זוכה פרס הסרט הישראלי הטוב ביותר ופרס ענת פרחי לסרט ביכורים בפסטיבל הקולנוע ירושלים.

==עלילה==
בני (אביגיל קובארי) היא נערה בת 17 יתומה מאם, המתגוררת לבד עם אביה יהושוע (גל תורן) בהתנחלות בסילואן שבמזרח ירושלים. כשנולדת עגלה אדומה כשרה, אביה רואה בזה אות לתחילת בניין בית המקדש השלישי. על בני מוטל התפקיד של דאגה לפרה. כאשר בני מתאהבת ביעל (מורן רוזנבלט), בת שירות לאומי, הקשר הקרוב עם אביה מתחיל להיסדק. ככל שהמתיחות הולכת ומתלהטת, בני מנסה נואשות ליצור לה וליעל עתיד משל עצמן.

==משחק ודמויות==

{| class="wikitable" style="font-size:90%; line-height:1.2"
! שם
! דמות
|-
| אביגיל קובארי || בני (בנימינה)
|-
| גל תורן || יהושע
|-
| מורן רוזנבלט || יעל
|-
|דנה סורין
|תמר
|-
|אורי הוכמן
|ישראל
|-
|אלי חביב
|שלום
|-
|}

==הפקה==
זהו סרט הביכורים של ברקאי יעקב; הוא הופק על ידי איתי תמיר מחברת לילה סרטים בע"מ ויצא בתמיכת קרן הקולנוע הישראלי והקרן החדשה לקולנוע וטלוויזיה.

==פרסים ומועמדויות==

{| class="wikitable" style="font-size:90%; line-height:1.2"
!שנה
!פרס
!קטגוריה
!מועמד/ים
!תוצאה
!סימוכין
|-
| rowspan="10" | 2018
| rowspan="1" |פסטיבל הסרטים הבינלאומי בברלין
|מסגרת ״דורות״
|פרה אדומה
|
|rowspan="1" align="center"|
|-
| rowspan="4" |טקס פרסי אופיר לשנת 2018
|השחקן הראשי הטוב ביותר
|גל תורן
|
|rowspan="4" align="center"|
|-
|שחקנית המשנה הטובה ביותר
|מורן רוזנבלט
|
|-
|המוזיקה המקורית הטובה ביותר
|קרני פוסטל
|
|-
|הצילום הטוב ביותר
|בועז יהונתן יעקב
|
|-
| rowspan="3" |פסטיבל הקולנוע ירושלים
|הסרט הישראלי העלילתי הטוב ביותר
|פרה אדומה
|
|rowspan="3" align="center"|
|-
|פרס ענת פרחי לסרט ביכורים
|ציביה ברקאי יעקב
|
|-
|פרס חג'ג' לשחקנית הטובה ביותר
|אביגיל קובארי
|
|-
|פסטיבל הסרטים הבינלאומי בטוקיו
|מסגרת ״פנורמה״
|פרה אדומה
|
|rowspan="1" align="center"|
|-
|פסטיבל הסרטים הבינלאומי בהודו
|קולנוע עולמי
|פרה אדומה
|
|rowspan="1" align="center"|
|-
|}

==קישורים חיצוניים==

* 
* 
;ביקורות
* 
* 
* 
* 
* 

==הערות שוליים==

קטגוריה:סרטי 2018
קטגוריה:סרטי דרמה ישראליים
קטגוריה:סרטים בעברית
קטגוריה:סרטי להט"ב ישראליים
קטגוריה:סרטים עצמאיים
קטגוריה:ירושלים בקולנוע
קטגוריה:סרטים ישראליים משנת 2018
סנדרה די רובינזון

סנדרה די רובינזון (באנגלית: Sandra Dee Robinson; נולדה ב-23 במרץ 1967) היא שחקנית אמריקאית.

==ביוגרפיה==
רובינזון נולדה כסנדרה פרגוסון בפיטסבורג, פנסילבניה. בגיל צעיר החלה לדגמן והשתתפה במספר תחרויות יופי מקומיות במדינתה. ב-1985 זכתה בתואר "מיס פנסילבניה ארצות הברית", והשתתפה בתחרות מיס ארצות הברית שנערכה באותה שנה.

== קריירה ==
משנת 1987 עד ל-1993 שיחקה באופן קבוע באופרת הסבון "עולם אחר", ובשנת 1998 שבה לשחק בסדרה אך פרשה ממנה שנה לאחר מכן, ב-1999. 

ב-1996 שיחקה בסדרה "מחוץ לחוק". בשנת 1997 החליפה באופן זמני את קתרין קלי לאנג בתפקיד ברוק באופרת הסבון "היפים והאמיצים".

ב-2001 שיחקה בסרט הפעולה "Falcon Down".

ב-2007 שיחקה במיני סדרה של ערוץ הולמרק "Pandemic" לצד פיי דאנאוויי ואריק רוברטס. משנת 2008 הופיעה די רובינזון באופרת הסבון "ימי חיינו", עד לשנת 2009. בשנת 2010 החלה לשחק בסדרת הדרמה "The Bay".

היא התארחה בפרקים של סדרת טלוויזיה רבות, ביניהן "מחשבות פליליות", "CSI: מיאמי", "זואי 101", "ג'נרל הוספיטל" ו"שני גברים וחצי".

==חיים אישיים==
ב-1992 התגרשה מבעלה הראשון וב-2005 נישאה בשנית. היא ייסדה את חברת הייעוץ וההדרכה שבבעלותה "Charisma On Camera".

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:משתתפות בתחרות מיס ארצות הברית
קטגוריה:משתתפות בתחרות מיס פנסילבניה ארצות הברית
קטגוריה:פיטסבורג: אישים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
יאן אליאסון

יאן אליאסון (בשוודית: Jan Eliasson; נולד ב-17 בספטמבר 1940) הוא פוליטיקאי ודיפלומט שוודי, היה סגן המזכיר הכללי של האומות המאוחדות ושר החוץ של שוודיה. הוא חבר של מפלגת הפועלים הסוציאל-דמוקרטית של שוודיה.

==ביוגרפיה==
יאן אליאסון נולד בגוטבורג למשפחת פועלים. בשנים 1957–1958 הוא שירת בצי השוודי. בשנת 1965 הוא סיים את אוניברסיטת גוטבורג וקיבל תואר בכלכלה.

לאחר סיום הלימודים הוא התחיל לעבוד במשרד החוץ השוודי. במהלך השנים יאן אליאסון כיהן בתפקידים שונים בשרות החוץ ובשנת 1988 מונה לנציג המדינה בארגון האומות המאוחדות. הוא היה מעורב בפעילות האו"מ במהלך מלחמת איראן–עיראק, סומליה, סודאן ואזור הבלקן. בשנים 1994–1999 הוא חזר לשוודיה ומונה לתפקיד בכיר במשרד החוץ.

בשנת 2000 יאן אליאסון חזר לארצות הברית ומונה לשגריר שוודיה. הוא כיהן בתפקיד זה במשך 5 שנים עד שהוחלף על ידי גונאר לונד.

באביב 2006 יאן אליאסון כיהן בתפקיד שר החוץ של שוודיה אך בעקבות הפלת הממשלה סיים את התפקיד באוקטובר 2006.

בדצמבר 2006 הוא מונה לתפקיד מיוחד בסודאן על ידי קופי ענן וכיהן בתפקיד זה עד לשנת 2008.

בשנת 2012 יאן אליאסן מונה לסגן המזכיר הכללי של האומות המאוחדות וכיהן בתפקיד זה עד לשנת 2016.

בשנת 2017 יאן אליאסון מונה ליושב ראש של מחון לחקר השלום בסטוקהולם.

==קישורים חיצוניים==

קטגוריה:שרי ממשלת שוודיה
קטגוריה:שגרירי שוודיה
קטגוריה:פוליטיקאים שוודים
קטגוריה:נשיאי העצרת הכללית של האומות המאוחדות
קטגוריה:שגרירי שוודיה בארצות הברית
קטגוריה:שגרירי שוודיה באו"ם
קטגוריה:בוגרי אוניברסיטת גטבורג
קטגוריה:שוודים שנולדו ב-1940
גורן קתרין פורברגסדוטיר

גורן קתרין פורברגסדוטיר (באיסלנדית: Guðrún Katrín Þorbergsdóttir; 14 באוגוסט 1934 – 12 באוקטובר 1998) הייתה הגברת הראשונה של איסלנד, ורעייתו של נשיא איסלנד, אולפור רגנר גרימסון.

==ביוגרפיה==
פורברגסדוטיר נולדה ברייקיאוויק בירת איסלנד, כאחת מארבעה ילדים, מ-1956 ועד 1963 עבדה במכון האיסלנדי להיסטוריה של הטבע (The Icelandic Institute of Natural History).

היא למדה ארכאולוגיה באוניברסיטת גטנבורג בשוודיה ולאחר מכן למדה סוציולוגיה במחלקה למדעי החברה של אוניברסיטת איסלנד[https://www.mbl.is/greinasafn/grein/426490/].

ב-1979 החלה לעבוד בחברת הדואר הארצית של איסלנד, שם עבדה שנים רבות, והייתה המנהלת הכללית של איגוד עובדי הדואר כמעט 20 שנה. בנוסף היא ניהלה חנות בגדים ברייקיאוויק.

בנוסף לעבודתה הייתה פעילה פוליטית, ובעלת תפקיד במועצת העיירה "Seltjarnarnes".

ב-1974 נישאה לאולפור רגנר גרימסון וזמן קצר לאחר מכן נולדו להם זוג תאומות, ב-1996 נבחר בעלה לנשיאות איסלנד, והיא החלה לכהן כגברת הראשונה של איסלנד.

היא הייתה ידועה בכריזמה שלה, והייתה אהודה על ידי הציבור האיסלנדי, יש שטענו שדבר זה תרם לבחירתו של בעלה לנשיאות.

בספטמבר 1997 אובחנה כחולת לוקמיה, ועברה את החודשים האחרונים לחייה בטיפול מומחים בסיאטל, וושינגטון, עם משפחתה לצדה, עד מותה באוקטובר 1998.<ref></ref>

==קישורים חיצוניים==
*[http://www.visir.is/g/2008128422034]
*[https://timarit.is/view_page_init.jsp?issId=131034]

==הערות שוליים==

קטגוריה:הגברות הראשונות של איסלנד
קטגוריה:מנכ"ליות
קטגוריה:ילידות 1934
קטגוריה:בריטיות שנפטרו ב-1998
קטגוריה:בריטים שנפטרו ב-1998
שכונות הפשע

שכונות הפשע (באנגלית: "Brick Mansions") הוא סרט פעולה אמריקאי משנת 2014 בכיכובם של פול ווקר, דוד בל וריזה.

הסרט מבוסס על סרט האקשן הצרפתי משנת 2004 "פרבר 13", שבוים על ידי פייר מורל והופק על ידי לוק בסון, שגם כתב והפיק את הסרט הזה.

בסרט מככבים פול ווקר ודוד בל. בל כיכב גם בסרט "פרבר 13", עליו מבוסס סרט זה. הסרט יצא לאור 5 חודשים לאחר מותו של פול ווקר ב-30 בנובמבר 2013, והסרט הוקדש לזכרו. הסרט הזה הוא הסרט האחרון בו ווקר שיחק, אף על פי שמהיר ועצבני 7 יצא אחריו.

הסרט יצא לאור ב-23 באפריל 2019 בצרפת וב-25 באפריל 2019 בארצות הברית ובקנדה.

==עלילה==
בדטרויט של שנת 2018 שוררת דיסטופיה וכאוס מוחלט. מועצת העירייה מחליטה כי יש חלקים מהעיר שאין בהם שליטה של אוכפי החוק, והן בונים חומה בגובה 40 מטרים בין העיר ובין אזורים אלו, המכונים "הפרויקטים".

דמיאן קוליאר (פול ווקר) הוא שוטר סמוי הפועל בפרויקטים ומקווה לנקום את רצח אביו בידי אנשי הפרויקטים.

במקביל, חברתו של לינו דופר (דוד בל), נחטפת בידי טרמיין (ריזה), סוחר סמים השולט בפרויקטים. ערב השתלשלות האירועים לינו ודמיאן מתעמתים עם טרמיין, כשלבסוף נחשף כי מועצת העירייה היא מושחתת, והיא זו שגרמה להרצחו של אביו של דמיאן, וכעת היא מנסה להשמיד את הפרויקטים באמצעות פצצה מיוחדת. דמיאן, לינו וטרמיין מאחדים כוחות ומשתלטים חזרה על מועצת העירייה.

==שחקנים==

==קישורים חיצוניים==
* 

* 
* 
* 

==הערות שוליים==

קטגוריה:סרטי 2014
מיכל טוקר

מיכל טוקר (נולדה ב-31 בדצמבר 2000) היא אתלטית ישראלית, שיאנית ישראל בעבר בקפיצה במוט.

==ביוגרפיה==
טוקר גדלה בקריית אונו. בילדותה הצטרפה לנבחרת התעמלות המכשירים מכבי קריית אונו. בשנת 2012 הייתה סגנית אלופת ישראל בקרב רב ואלופת ישראל במקבילים מדורגים, לילדות דרגה ג'. והשתתפה במכביה. בהמשך עברה להפועל תל אביב בהתעמלות מכשירים, אך בעקבות פציעות רבות נאלצה להפסיק לעסוק בתחום. בתקופה זו, עברה לעסוק באתלטיקה קלה בתל אביב, בהדרכתו של המאמן רומן קוגן.

===2016===
בתחרות הכנה לאליפות אירופה בהתעמלות לנשים שנערכה בצ'כיה במאי 2016 זכתה טוקר עם נבחרת ישראל בהתעמלות ביחד עם צוף פלדון, אופיר קרמר וגאיה גלעדי במדליית כסף בתוצאה של 140.500 נקודות אחרי צ'כיה (151.200 נקודות) ולפני אוסטריה (139.600 נקודות).

===2019===
באליפות הבלקן באולם לנוער שנערכה בחודש פברואר, זכתה טוקר במדליית כסף בתוצאה של 3.80 מטר.

====שיאנית ישראל====
בתחרות שנערכה בחודש פברואר שברה טוקר את שיא ישראל בקפיצה במוט, לאחר שעברה גובה של 4.10 מטר, שיפור של 5 סנטימטרים לשיא הקודם, בו החזיקה נעמה ברנשטיין.

באליפות ישראל שנערכה בחודש יולי, זכתה במדליית כסף לאחר שקפצה לגובה של 3.95 מטר, אחרי נעמה ברנשטיין (4.05 מטר).

===2020===
בתחרות גביע החורף שנערכה בחודש פברואר בתל אביב, קבעה טוקר שיא ישראלי חדש של 4.11 מטר. שיא זה החזיק מעמד כשבוע עד שנשבר בידי נעמה ברנשטיין, השיאנית הקודמת.

== שיאים אישיים ==
===אצטדיון===
* קפיצה במוט: 4.11 מטר (2020)

==קישורים חיצוניים ==
* 

== הערות שוליים ==

קטגוריה:מתעמלות ישראליות
קטגוריה:שיאניות ישראל באתלטיקה
קטגוריה:שיאני ישראל בקפיצה במוט
קטגוריה:ישראליות שנולדו ב-2000
קטגוריה:ישראלים שנולדו ב-2000
לוקמאן החכם

לוקמאן החכם (בערבית: لقمان الحكيم) הוא דמות מסתורית באסלאם, אשר מתואר בקוראן כאדם חכם. על שמו נקראת הסורה ה-31 בקוראן.

הקוראן לא מפרט פרטים אישיים אודות חייו של לוקמאן, ואינו מציין באיזה תקופה הוא חי או היכן. מסורות אסלאמיות מאוחרות יותר מספרות אודותיו באופן מפורט יותר. חדית'ים מסוימים מתארים אותו כבעל מוצא נובי, בעוד שמקורות אחרים גורסים שהוא ממוצא ערבי. קיימים סיפורים רבים אודות לוקמאן החכם בספרות הפרסית, הערבית והטורקית.

ישנם מומחים שגורסים כי בשלב מסוים בחייו, היה לוקמאן עבד.

הקוראן אינו מציין באופן חד-משמעי אם לוקמאן החכם היה נביא, אך ישנם אנשי דת מוסלמים אשר מאמינים שהוא כן היה נביא וכוללים אותו בין נביאי האסלאם.

גם כתבי הקודש של הדת הבהאית מזכירים את לוקמאן.

==קישורים חיצוניים==

* 

== הערות שוליים ==

קטגוריה:אסלאם
לינקולן סדרה K

לינקולן סדרה K (באנגלית: Lincoln K series, נקרא גם: Lincoln Model K) הם מכוניות סלון במספר תצורות מתוצרת חטיבת היוקרה "לינקולן" ("Lincoln Motor Company" ) מבית יצרנית הרכב האמריקאית פורד אשר יוצרו בין השנים 1931–1940.

דגמי "לינקולן סדרה K" הופיעו בסדרות טלוויזיה וסרטים אמריקאים.

יוצרו 15,367 יחידות.

==תצורות "לינקולן סדרה K"==

* מכונית שרד מ"סדרה K" שהייתה קרויה "Sunshine Special (automobile)" ששירתה את נשיא ארצות הברית פרנקלין דלאנו רוזוולט. 4 דלתות, קבריולה.
* לימוזינות - 7 נוסעים (יוצרו משנת 1936)
* סדאן, 4 דלתות.
* קבריולה - 2 מושבים.
* קבריולה - 5 מושבים
* קופה, 2 דלתות

==דגמים "לינקולן סדרה K"==
* Serie 201 - שנת 1931.
* Modell KA (Serie 501) - שנת 1932.
* Modell KB (Serie 231) - שנת 1932.
* Modell KA (Serie 511) - שנת 1933.
* Modell KB (Serie 251) - שנת 1933.
* Modell KA (Serie 521) - שנת 1934.
* Modell KB (Serie 271) - שנת 1934.
* Serie 301 - שנת 1935.
* Serie 541 - שנת 1935.
* Serie 300 - שנת 1936.

==גלריה==
<gallery mode="packed" heights="120">
קובץ:1932 Lincoln 507 Sedan pic2.JPG | "לינקולן סדרה K" דגם 507KA שנת 1932
קובץ:1934 Lincoln Model KB Coupe (24653040163).jpg | "לינקולן סדרה K" דגם "KB" קופה, שנת 1934 
קובץ:1932 Lincoln KB Town Sedan (234A).jpg | "לינקולן סדרה K" דגם "KB" סדאן, שנת 1932 
קובץ:Lincoln Mark K 1937 Cockpit Lake Mirror Cassic 16Oct2010 (14690678427).jpg | "לינקולן סדרה K", שנת 1937 - מבט לתא הנהג 
קובץ:1931 Lincoln Model K Judkins Two Window Berline (7990326867).jpg | "לינקולן סדרה K", שנת 1931 
קובץ:37 Lincoln K Series LeBaron Convertible Roadster (6916973624).jpg| "לינקולן סדרה K", שנת 1937 - קבריולט, 2 מושבים 
קובץ:1937 Lincoln K LeBaron Convertible Sedan - svl.jpg | "לינקולן סדרה K", שנת 1937 - קבריולט, 5 מושבים
קובץ:1938 Lincoln K V-12 LeBaron Convertible Sedan - rvr.jpg | "לינקולן סדרה K", שנת 1938 - קבריולט, 5 מושבים
קובץ:30s Lincoln.jpg | "לינקולן סדרה K", שנת 1931 - לוגו היצרן 
קובץ:37 Lincoln (7810947924).jpg | "לינקולן סדרה K", שנת 1937 - מבט למושבים האחוריים
</gallery>

<gallery mode="packed" heights="140">
קובץ:Lincoln-Ford Museum.jpg | "לינקולן סדרה K" - המכונית הנשיאותית של פרנקלין דלאנו רוזוולט
קובץ:Sunshine Special -8.jpg | "לינקולן סדרה K" - המכונית הנשיאותית של פרנקלין דלאנו רוזוולט
קובץ:The Sunshine Special.jpg | "לינקולן סדרה K" - המכונית הנשיאותית של פרנקלין דלאנו רוזוולט
</gallery>

==ראו גם==
* לינקולן סדרה EL
* לינקולן סדרה H
* לינקולן סדרה L

==קישורים חיצוניים==

* 

==הערות שוליים==

קטגוריה:לימוזינה
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות שרד
קטגוריה:דגמי מכוניות שהושקו ב-1931
K
קטגוריה:מכוניות אמריקאיות
הסופר קאפ האיטלקי 2016

הסופר קאפ האיטלקי 2016 היה המהדורה ה-29 של הסופר קאפ האיטלקי. הוא נערך ב-23 בדצמבר 2016, באצטדיון ג'אסם בן חמד, שבדוחה, קטר. לאחר שיובנטוס זכתה גם באליפות הסרייה א' לעונת 2015/16 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, מילאן. מילאן ניצחה במשחק בפנדלים 4-3 לאחר תיקו 1-1 בתום דקות ההארכה.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|יובנטוס:
|-
!| !!|
|
|-
| שוער || 1 || ג'אנלואיג'י בופון (קפטן)
|-
| מגן ימני || 26 || סטפן ליכטשטיינר 
|-
| בלם || 24 || דניאלה רוגאני
|-
| בלם || 3 || ג'ורג'ו קייליני
|-
| מגן שמאלי || 12 || אלכס סנדרו 
|-
| קשר הגנתי || 6 || סאמי ח'דירה
|-
| קשר ימני || 8 || קלאודיו מרקיזיו
|-
| קשר שמאלי || 27 || סטפנו סטורארו 
|-
| קשר התקפי ||5 || מירלם פיאניץ' 
|-
| חלוץ מרכזי || 9 || גונסאלו היגוואין 
|-
| חלוץ מרכזי || 17 || מריו מנדז'וקיץ'
|-
|colspan=3|מחליפים:
|-
| שוער || 25 || נטו
|-
| שוער || 32 || אמיל אאודרו
|-
| הגנה || 4 || אל-מהדי בן עטיה
|-
| הגנה || 15 || אנדראה ברצאלי
|-
| הגנה || 33 || פטריס אברה
|-
| הגנה || 40 || לוקה קוקולו 
|-
| קישור || 7 || חואן קוואדראדו 
|-
| קישור || 11 || הרנאנס
|-
| קישור || 18 || מריו למינה 
|-
| קישור || 20 || מרקו פיאצה
|-
| קישור || 22 || קוואדוו אסמואה
|-
| התקפה || 21 || פאולו דיבאלה 
|-
|colspan=3|מאמן:
|-
|colspan=4| מסימיליאנו אלגרי
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|מילאן:
|-
!width=25| !!width=25|
|
|-
| שוער || 99 || ג'אנלואיג'י דונארומה
|-
| מגן ימני || 20 || איניאציו אבאטה (קפטן) 
|-
| בלם || 29 || גבריאל פאלטה
|-
| בלם || 13 || אלסיו רומאניולי 
|-
| מגן שמאלי || 2 || מתיה דה שיליו 
|-
| קשר ימני || 91 || אנדראה ברטולאצ'י
|-
| קשר || 73 || מנואל לוקאטלי 
|-
| קשר שמאלי || 33 || יוראי קוצקה 
|-
| קיצוני ימני || 8 || סוסו
|-
| חלוץ מרכזי || 70 || קרלוס באקה 
|-
| קיצוני שמאלי || 5 || ג'אקומו בונאוונטורה
|-
|colspan=3|מחליפים:
|-
| שוער || 1 || גבריאל
|-
| הגנה || 15 || גוסטבו גומס
|-
| הגנה || 17 || כריסטיאן ספאטה
|-
| הגנה || 31 || לוקה אנטונלי 
|-
| קישור || 10 || קייסוקה הונדה
|-
| קישור || 14 || מתיאס פרננדס
|-
| קישור || 16 || אנדראה פולי
|-
| קישור || 23 || חוסה סוסה
|-
| קישור || 80 || מריו פשאליץ' 
|-
| קישור || 7 || לואיס אדריאנו
|-
| התקפה || 9 || ג'יאנלוקה לפאדולה 
|-
| התקפה || 11 || מבאייה ניאנג
|-
|colspan=3|מאמן:
|-
|colspan=4| וינצ'נצו מונטלה
|}
|}
{| width=100% style="font-size: 90%"
|
עוזרי השופט:
 ריקרדו די פיורה
 אלסנדרו ג'יאלאטיני
 שופט רביעי:
 מרקו ברבירטי
 עוזרי שופט נוספים:
 פאולו ואלרי
 קרמין רוסו
|}

==ראו גם==
* עונת 2016/2017 בסרייה א'

==הערות שוליים==

קטגוריה:תחרויות כדורגל ב-2016
קטגוריה:יובנטוס
סופר קאפ 2016
קטגוריה:תחרויות כדורגל בקטר
קטגוריה:דוחה: תחרויות ספורט
נבנה בוז'וביץ'

נבנה בוז'וביץ (בסרבית: Невена Божовић, Nevena Božović; נולדה ב-15 ביוני 1994) היא זמרת סרבית, ידועה לאחר שייצגה את סרביה לראשונה באירוויזיון הילדים 2007 והגיעה למקום השלישי. היא התחרתה פעם נוספת באירוויזיון בשנת 2013 כחלק בשלישיית Moje 3, שהגיעה למקום ה-11 בחצי הגמר הראשון ולא זכתה לעלות לגמר התחרות. בשנת 2019 נבחרה בשנית לייצג את סרביה באירוויזיון 2019, לאחר שניצחה בגמר הלאומי עם השיר "Kruna" ("כתר").

==ביוגרפיה==
נבנה בוז'וביץ' נולדה בעיר מיטרוביצה שבסרביה ומונטנגרו בשנת 1994. היא התחילה את קריירת הזמרה שלה בהשתתפות בפסטיבלים ובמופעי בידור לילדים. בשנת 2007 נבחרה להתמודד בגמר הלאומי לבחירת הנציג לתחרות אירוויזיון הילדים באותה שנה שנערך ב-7 באוקטובר בעיר ורשאץ אשר שודר בשידור חי בערוץ השידור הציבורי הסרבי RTS. היא התמודדה בגמר עם הבלדה "Piši mi" ("כתוב לי"), שאותה בוז'וביץ' כתבה בעצמה. היא זכתה בגמר הלאומי ברוב של 24 נקודות שהורכבו מבחירת שופטים ובחירת הקהל ונבחרה לייצג את סרביה העצמאית לראשונה באירוויזיון לאחר היפרדותה של זו ממונטנגרו. בגמר התחרות שהתקיים ב-8 בדצמבר ברוטרדם שבהולנד הגיעה למקום השלישי עם 120 נקודות.

לאחר זמן שהפסיקה בקריירה שירה בשנת 2009 השתתפה בפסטיבל הפופ Sunčane Skale אשר נערך מדי קיץ בעיר הרצג נובי שבמונטנגרו עם השיר "Ti". בשנת 2013 השתתפה בריאליטי שירה סרבי וזכתה במקום השני. באותה שנה הוציאה את סרטון הווידאו הבכורה שלה לשיר "Pogledaj me" ("תסתכל עליי"). כמו כן גם ייצגה את סרביה באירוויזיון המבוגרים כחלק משלישיית Moje 3 שהוקמה לצורך התחרות לאחר שזכו בגמר הלאומי שהתקיים באותה שנה. השלישייה התמודדה בחצי הגמר הראשון עם השיר "Ljubav je svuda" ("האהבה היא בכל מקום") שהגיעה למקום ה-11 ולא הצליחו לעלות לגמר. הלהקה התפרקה זמר קצר לאחר התחרות ובוז'וביץ' פנתה לקריירת סולו. היא חזרה להשתתף בגמר הלאומי לאירוויזיון הסרבי Beovizija בשנת 2019 עם השיר "Kruna" שכתבה והלחינה בעצמה. שירה שובץ בגמר הלאומי בחצי הגמר השני בו היא הגיע למקום הראשון והעפילה לגמר. היא זכתה בגמר שנערך ב-3 במרץ ונבחרה לייצג את סרביה באירוויזיון 2019. בחודש אפריל באותה שנה בוז'וביץ' הוציאה גרסה באנגלית לשיר איתו תופיע באירוויזיון בליווי התזמורת הסימפונית של רשות השידור RTS.

==דיסקוגרפיה==
* 2007 - Piši mi
* 2009 - Ti
* 2010 - Nije fer
* 2013 - Ljubav je svuda (zajedno sa grupom Moje 3)
* 2013 - Pogledaj me
* 2013 - Znam da noćas gubim te
* 2014 - Tačka
* 2014 - Bal
* 2015 - Trebam tebe
* 2015 - Čujem da dolaziš u grad
* 2016 - Siesta
* 2017 - Jasno mi je
* 2017 - Dangerous drug

==קישורים חיצוניים==

קטגוריה:זמרות סרביות
קטגוריה:משתתפי אירוויזיון 2019
קטגוריה:נציגי סרביה באירוויזיון
קטגוריה:ילידות 1994
ברקודה אוסטרלית

ברקודה אוסטרלית (שם מדעי: Sphyraena novaehollandiae) הוא מין של דג טורף מהיר ממשפחת האספירניים אשר חי במימי החופים של דרום-מזרח האוקיינוס השקט ליד אוסטרליה.

==מאפיינים והתנהגות==
הברקודה האוסטרלית מגיעה לאורך מרבי של 1.1 מטר ולמשקל של עד 5 ק"ג והיא בעלת מבנה דמוי-טורפדו העוזר לה להאיץ אחרי טרף במים. צבעה כסוף-כחלחל עם בטן לבנה סנפירי גב וזנב צהובים. הראש גדול ובעל לסת ארוכה מלאה שיניים חדות והיא בעלת סנפירים קצרים וזנב גדול הנותן לה כוח תאוצה. 

ברקודה זו קטנה יחסית לקרובותיה ומצויה לאורך חופי ימים רדודים באזור דרום-אוסטרליה בין ויקטוריה לטסמניה וכן בניו זילנד וקיריבטי. תצפיות מאזורים רחוקים יותר נובעים כנראה מטעות בזיהוי המין. הברקודה שוחה במים קרירים לאורך אזורי חוליות, אצות פורחות או עשב ימי מסוג Zostera.

הברקודה היא טורפת מובהקת הניזונה ממיני דגים אחרים, סרטנים, דיונונים ומדוזות אחריהם היא עוקבת מתפרצת ממארב מוסווה. היא ניזונה בעיקר מחסילוני Metapenaeopsis, מיני מדוזות דרומיות ומהדג Haletta semifasciata. היא יכולה לטרוף גם טרף גדול כמו שפודניים וכמה דיונונים גדולים.

הברקודות מתחילות להתרבות בגיל שנתיים ונודדים למים עמוקים לשם כך, שם הם משריצים למים אלפי ביצים. ברקודות ממין זה יכולות לחיות מעל 20 שנה. 

==קישורים חיצוניים==

קטגוריה:טקסונים שתוארו בידי אלברט גינטר
קטגוריה:אספירניים
קטגוריה:דגי ים בדרום אוסטרליה
קטגוריה:בעלי חיים שתוארו ב-1860
אירם דריג'י

אירם דריג'י (בטורקית: İrem Derici; נולדה ב-21 במרץ 1987) היא זמרת-יוצרת טורקייה, אשר פועלת בעיקר בטורקיה. אירם דריג'י נולדה באיסטנבול, טורקיה והחלה את הקריירה שלה בשנת 2012.

בשנת 2016, הוציאה דריג'י את אלבום הבכורה שלה, Dantel. האלבום זכה להצלחה חסרת תקדים, וממנו יצא הלהיט "Evlenmene Bak" שצבר 170 מיליון צפיות ביוטיוב. שיר הנושא מתוך האלבום, זכה להצלחה רבה גם כן, כאשר נכנס לעשרות מצעדים. השיר "Dur Yavaş" שנכלל באלבום זכה להצלחה רבה. בין היתר, הוציאה את השיר "Kalbimin Tek Sahibine" שזכה להצלחה חסרת תקדים כאשר הפך לאחד מן הקליפים הטורקים הנצפים בהיסטוריה. כמו כן, דריג'י היא האמנית הטורקית הנצפית ביותר ביוטיוב.

בהמשך, הוציאה דריג'י את אלבומה השני, Sabıka Kaydı. בשנת 2019, הוציאה את אלבום גרסאות הכיסוי הראשון שלה, Mest Of.

== ביוגרפיה ==
אירם דריג'י נולדה ב-21 במרץ 1987, באיסטנבול, טורקיה. דריג'י היא בתם של חולוסי דריג'י וג'יל אדיז. בגיל ארבע החלה דריג'י לנגן בפסנתר. בתחילת הקריירה שלה היא אף השתתפה בתוכנית הטלוויזיה O Ses Türkiye שם היא שרה ביחד עם כמה זמרים נוספים.

דריג'י למדה סוציולוגיה באוניברסיטת איסטנבול בילגי.

== קריירה ==
בשנת 2012, הוציאה דריג'י את סינגל הבכורה שלה, "Bensiz Yapamazsın". ב-31 במאי 2013, הוציאה את "Düşler Ülkesinin Gelgit Akıllısı". כמה חודשים לאחר מכן, הוציאה את המיני-אלבום הראשון שלה, İki. בפברואר 2014, הוציאה את "Neredesin Sen". ב-24 באפריל 2014 הוציאה את אחד מלהיטיה הגדולים ביותר, "Kalbimin Tek Sahibine". ביוטיוב צבר השיר 227 מיליון צפיות, ובכך עקף את "Prenses" של הדיסה והפך לקליפ הטורקי הנצפה ביותר בשנת 2014.<ref></ref><ref></ref> באמצע אותה השנה, הוציאה את המיני-אלבום השני שלה, Üç.

לאחר מכן, בשנת 2015, הוציאה את השיר "Aşk Eşittir Biz" שזכה להצלחה רבה. בסמוך לכך, הוציאה את המיני-אלבום השלישי שלה, Değmezsin Ağlamaya. שנה לאחר מכן, הוציאה את השיר "Bambaşka Biri". בסמוך לכך הוציאה את אלבום הבכורה שלה, Dantel. האלבום זכה להצלחה חסרת תקדים, וממנו יצא הלהיט "Evlenmene Bak" שצבר 170 מיליון צפיות ביוטיוב. שיר הנושא מתוך האלבום, זכה להצלחה רבה גם כן, כאשר נכנס לעשרות מצעדים. השיר "Dur Yavaş" שנכלל באלבום זכה להצלחה רבה. בשנת 2017, קיימה הופעה יחד עם אג'ה סצ'קין שהפכה לוויראלית כאשר צברה למעלה מ-3 מיליון צפיות. בתחילת שנת 2018, הוציאה את השיר "Hadi Gel".

ב-10 באוגוסט 2018, יצא אלבומה השני, Sabıka Kaydı. באותה השנה הקליטה מחדש את השיר "Bin Dereden", אשר נכלל באלבום הלהיטים, Yıldız Tilbe'nin Yıldızlı Şarkıları, Vol. 1.<ref></ref> בשנת 2019, הוציאה אלבום גרסאות הכיסוי הראשון שלה, Mest Of.<ref></ref> מתוך האלבום יצאו שני הסינגלים "Acemi Balık" ו-"Aşkımız Olay Olacak".<ref></ref><ref></ref>

== דיסקוגרפיה ==

== קישורים חיצוניים ==

* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:טורקיות שנולדו ב-1987
הכס המלכותי של דנמרק

הכס המלכותי כיום
פרדריק השישיציור מאת וילהלם בנדס (1830)]]
הכס המלכותי של דנמרק (בדנית: Danmarks tronstol) הוא הייצוג הממשי של הכתר הדני מאז 1671 ושל ממלכת נורווגיה בתקופת האיחוד עם דנמרק (1671-1814). לפי האגדה, הכס עשוי מקרן של חד-קרן, אך נראה כי עשוי דווקא מחט של חדשן נורווגי. שלושה אריות כסף בגודל-טבעי שומרים עליו, על פי המסורת התנ"כית, וכן היווה את הסמל של המונרכיה האבסולוטית של ממלכת דנמרק. הכס ניצב בטירת רוסנבורג שבקופנהגן, בירת דנמרק.

==היסטוריה==
כריסטיאן השמיני ואריות הכסף, ציור מ-1841]]
===כס המלכות===
בעקבות המעבר של דנמרק-נורווגיה ממונכריה נבחרת למונרכיה אבסולוטית ב-1660, הורה פרדריק השלישי לבנות כס מלכות. הכס נבנה בין השנים 1662–1671 על ידי בנדיקס גודשיווינג "הזקן" (Bendix Grodtschilling), שהיה נגר וצייר דני. בנו של פדריק, כריסטיאן החמישי, הוסיף לכס דמויות מוזהבות. הן הכס והן שלושת אריות-הכסף נבנו בהשראת כס שלמה התנכ"י, אשר נשמר על ידי שנים-עשר אריות, כמתואר בספר מלכים:

הכס שימש להכתרות של מלכי דנמרק בין 1671–1840 (גם לאחר פירוק הממלכה המאוחדת ב-1814). כאשר הפכה דנמרק למונרכיה חוקתית ב-1849, הופסקו ההכתרות הרשמיות והכס איבד את חשיבותו הפרקטית.
===האריות===
הכס המלכותי נשמר על ידי שלושה אריות עשויים כסף בגודל-טבעי. כל אחד מהאריות שוקל כ-130 קילוגרם, ועיניהם, רעמתם, ואחוריהם מצופים בזהב טהור. הם פוסלו בין 1665–1670 על ידי פרדיננד שיבק (Ferdinand Kübich). לפי מסורת מקומית, ב-20 בנובמבר 1905, כשנציגי סטורטינג (הפרלמנט הנורווגי) נכנסו לארמון כריסטיאן השביעי (אחד מארמונות דנמרק) שבקופנהגן במטרה להציע את הכתר הנורווגי לנסיך הוקון (לימים מלך נורווגיה בתקופת הכיבוש הנאצי במלחמת העולם השנייה), הם נעצרו על ידי האריות. האירוע הונצח על ידי הצלם פיטר אלפלט (Peter Elfelt). על פי התצלום של אלפלט, צייר פול פישה (Paul Gustav Fischer) ציור ידוע. אחד מגרסאותיו של הציור נמצא בארמון אוסלו.
==גלריה==
<gallery>
קובץ:Anointing og Christian V of Denmark 1671.jpg|ציור מאת מיכאל פון הובן, הכתרתו של המלך כריסטיאן החמישי ב-1671.
קובץ:Anointment of Frederick VI of Denmark.jpg|הכתרתו של המלך פרדריק השישי ב-1815.
קובץ:Cataphalqve over vores Høystsalige Konge Friderich den Femte object161.jpg|אריות הכסף לפני המלך כריסטיאן החמישי, סרטוט מ-1766.
</gallery>
==ראו גם==
* הכס המלכותי של נורווגיה
* המלוכה הדנית
* המלוכה הנורווגית
==קישורים חיצוניים==
* [https://web.archive.org/web/20140325064128/http://www.sidensaxo.dk/fileadmin/saxo-abstract-uploads/en_trone_af_enhjoerninghorn_og_loever_af_soelv_2006_2.pdf הסבר כללי על הכס והאריות] 
==הערות שוליים==

קטגוריה:דנמרק: היסטוריה
קטגוריה:נורווגיה: היסטוריה
אקו-פואטיקה

אקו-פואטיקה היא שירה עם דגש או מסר אקולוגי חזק.

==רקע==

לפני טביעת המונח, הופיעו במספר שירים מסרים אקולוגיים. אף על פי שהמשוררים שכתבו אותם לא הזכירו את המילה הזו, הם היו בבירור "אקו-פואטיים" באופיים. הדוגמאות כוללות את: "השיר הלבן" מאת ג'יי רמסאי וקארול ברוס (הוצאת "ריבלין גראפמה" 1988), "בוסקו" (הוצאת "עין שומעת", 1999; 2001)<ref></ref> ו"מים כבדים: שיר לצ'רנוביל" (הוצאת "אנייתרמון", 2004).<ref></ref> ביצירה העברית מקובל להציג את החיבור 'האדם והטבע' של אהרון דוד גורדון כספר הגות מכונן הכולל את הבסיס ההגותי של האקולוגיה והאקו-פואטיקה העברית בקשר ליחסים בין האדם הטבע והיצירה. כמו כן השיר 'גבנו לברושים' מאת לאה גולדברג נחשב על ידי סבינה מסג כאחת היצירות העבריות המבשרות את הסוגה האקו-פואטית בשירה העברית החדשה.

==התפתחות התחום ומאפייניו==
הז'אנר האקו-פואטי התפתח במערב במחצית השנייה של המאה העשרים כחלק מהתפתחות התנועות הסביבתיות, זאת לאחר שהחלו להיוודע עוצמות המשברים הסביבתיים של התיעוש והחיים המודרניים. האקולוגיה העמוקה לצד האקו-פסיכולוגיה והאקו-תאולוגיה גרסו שיש לרתום את מערכות התרבות לשם יצירת שינוי תודעה המוני משמעותי ביחסי האדם המודרני והטבע, כחלק ממאמץ זה ולאור הצלחת הפואטיקה הלאומית ביצירת שינוי תודעת המונים בראשית העת המודרנית, התגייסו יוצרים מתחומי כתיבה שונים ליצירת סוגה שבמרכזה תפיסת עולם שלא מעמידה את האדם במרכז אלא עוסקת בזיקות החיוניות שבין האדם לשאר רקמת החיים. אחד ממספר טקסטים מעמיקים שסייעו להחדיר את המונח לשימוש נרחב ומשמעותי היה "אקו-פואטיקה: מבוא קריטי" בעריכת ג'יי סקוט ברייסון (2002). דוגמה נוספת לשימוש המתפתח במונח בתחילת המילניום היה כתב העת "אקופואטיקס", אשר הרחיב את המונח משירה לפואזיס המתפרש "כהכנה" או בכתיבה באופן כללי יותר. מאז, הופיעו אנתולוגיות של שירה וספרים, שהזכירו את המילה במפורש או שהשתמשו ברעיון כעיקרון מנחה.

אחד המאפיינים העיקריים של אקו-פואטיקה, כפי שהוגדר על ידי ג'יימס אנגלהרדט, הוא כי היא מחוברת אל העולם באופן שמשמעותו אחריות. בדומה למודלים אחרים המחקים ומניחים מעורבות (מרקסיזם, פמיניזם וכו'), אקו-פואטיקה "מוקף שאלות אתיות".<ref></ref>

כאמצעי לתיאור שירה או פרויקטים פואטיים המאמצים את הצו האקולוגי של רגישות אישית ושינוי חברתי, אקו-פואטיקה הוזכרה על ידי סופרים כמו ג'ון ברנסייד ומריו פטרוצ'י.

בשנת 2018 נוסד בישראל פרס 'כליל' לאקו-פואטיקה בפרס זכתה המשוררת מאיה ויינברג ויצא ספרה 'עיר ותנוחת ההר' בהוצאת הקיבוץ המאוחד. בשנת 2019 ראה אור הספר 'לדובים שהיו כאן פעם', ספר הביכורים של צוריאל אסף בהוצאת הקיבוץ המאוחד. הספר 'מכתב לאדם אחרון' מאת ניגון קוליקובסקי ראה אור במסגרת כליל בשנת 2021. במסגרת הפרס ראו אור גם שתי אסופות שירה- 'קומפוסט' בשנת 2020, ו 'תערובת שתילה' בשנת 2022- שתי האסופות יצאו בהוצאת 'כליל- מקום'. בשנת 2023 ראה אור ספר העיון בשם 'מהי אקו-פואטיקה' בהוצאת הקיבוץ המאוחד, הספר כולל דיון מפורט על התפתחות הסוגה בעולם ובישראל<ref></ref>.

==קישורים חיצוניים==
* 
* 
* 
* 
* 
* 

==הערות שוליים==

קטגוריה:דפים עם תרגומים שלא נסקרו
קטגוריה:אקולוגיה
קטגוריה:סוגות ספרותיות
בילי האוול

ויליאם וולטר ד. האוול (באנגלית: William Walter D. Howle; נולד ב-9 בנובמבר 1989) הוא שחקן בריטי המוכר מתפקידיו בקולנוע ובטלוויזיה הבריטית.

==ביוגרפיה==
האוול נולד בסטוק-און-טרנט שבסטפורדשייר. הוא הופיע בתפקיד ג'יימס ווריק בסדרת הדרמה של ערוץ E4 "מתחת לפני השטח". בסרט "תחושה של סוף" שיחק האוול בתפקיד טוני ובסטר (הגרסה הצעירה של הדמות שגילם ג'ים ברודבנט). עוד הופיע במיני-סדרה "עדת התביעה" בתפקיד לאונרד וול הנאשם ברצח.

ב-2017 שיחק האוול בסרט ההיסטורי "דנקרק", וכיכב יחד עם סירשה רונן בסרט "על חוף צ'זיל" עיבוד לרומן באותו שם מאת איאן מקיואן. עוד שיחק בעיבוד הקולנועי למחזה "השחף" מאת אנטון צ'כוב, ובסרט "מלחמתו של רוברט דה ברוס" של נטפליקס. בדצמבר 2019 השתתף בסרט מלחמת הכוכבים - עלייתו של סקייווקר בתור אביה של ריי, הדמות המרכזית בסדרה.

האוול היה הפנים של בית האופנה פראדה בצילומים של קרייג מקדין.

==פילמוגרפיה==
===קולנוע===
{| class="wikitable"
! שנה
! סרט
! תפקיד
! הערות
|-
| rowspan="3" | 2017
| תחושה של סוף
| טוני ובסטר הצעיר
|
|-
| דנקרק
| קצין זוטר
|
|-
| על חוף צ'זיל
| אדוארד מייהו
|
|-
| rowspan="2" | 2018
| השחף
| קונסטנטין טרפליוב
| על פי המחזה "השחף"
|-
| מלחמתו של רוברט דה ברוס
| אדוארד הנסיך מוויילס
|
|-
|2022
|סופה אינסופית
|ג'ון
|
|}

===טלוויזיה===
{| class="wikitable"
! שנה
! סדרה
! תפקיד
! הערות
|-
| rowspan="3" | 2014	
| מתחת לפני השטח
| ג'יימס ווריק
| סדרת טלוויזיה
|-
|New Worlds
| ג'וזף
| מיני-סדרה
|-
| ורה
| בילי שרווד
| בפרק "Death of a Family Man"
|-
| 2015
|Cider with Rosie
| טוראי ג'יימס האריס
| סרט טלוויזיה
|-
| 2016
| עדת התביעה
| לאונרד וול
| מיני-סדרה
|-
| 2019
| אם אב ובן
| קיידן
| סדרת טלוויזיה
|-
| rowspan="2" | 2021-הווה
| הנחש
| הרמן ניפנברג
| סדרת טלוויזיה
|-
|הוא חייב למות
| נייג'ל סטריינגוויז
| תפקיד ראשי; 5 פרקים
|-
|2022
|תחת נס השמיים
| אלן לפארטי
| מיני-סדרה
|-
| rowspan="2" |TBA
|הזוג המושלם
|בנג'י ווינבורי
|סדרת טלוויזיה עתידית של נטפליקס
|-
|Chloe
|
| תפקיד ראשי; 6 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1989
Não Perco Meu Tempo

Não Perco Meu Tempo (באנגלית: I'm Not Wasting My Time, ובעברית: אני לא מבזבזת את הזמן שלי) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-9 בנובמבר 2018, כסינגל השני מתוך המיני-אלבום, Solo.

השיר הגיע למקום הראשון במצעד שירי הפופ שבברזיל.<ref></ref>

== רקע וכתיבה ==
השיר נכתב והופק על ידי אניטה, איאד אסלן, גבי מיוזיק, פדרו דאש, חואן פאריס, מרסליניו פראז ודיי לימנס והופק על ידי ג'ון לאונה. השיר הוא שיר בסגנון הפופ והרגאטון, אשר מאפיינים את שאר שירי המיני-אלבום, Solo.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של אניטה ב-9 בנובמבר 2018. הקליפ בוים על ידי ז'ואאו פאפה שביים את קליפ השיר "Veneno". בקליפ ניתן לראות את אניטה יושבת על כיסא, ומולה אנשים שונים איתם היא מתנשקת לאורכו של הקליפ.

נכון למרץ 2020, מונה הצפיות של הקליפ עומד על כ-63 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:שירי רגאטון
קטגוריה:שירי פופ לטיניים
חלב שנשפך (רומן)

[[שיקו בוארקי, מחבר הספר]]
חלב שנשפך (בפורטוגזית: Leite Derramado) הוא רומן שנכתב על ידי הסופר והמוזיקאי הברזילאי שיקו בוארקי, בשנת 2009, והתפרסם בעברית בשנת 2017 בתרגומה של אראלה טלנברג לרר, בהוצאת חרגול.

==עלילה==
אדם זקן בשם אאולליו ד'אסומפסאו מאושפז בבית חולים, ומתוך מיטת חוליו הוא מציג את ההיסטוריה של משפחתו. את תולדותיה וחייו הוא מבטא במונולוג אותו הוא מפנה אל בתו, אל האחיות המטפלות בו ובכלל לכל מי שיקשיב לו. את ימיו האחרונים הוא מקדיש להעלאת זכרונות.
מחשבותיו אינן רצופות ולא תמיד הוא בטוח היכן הוא נמצא ועם מי הוא מדבר.
הוא מתגעגע אל אשתו, מטילדי, ממנה נפרד לפני שנים רבות ואל התקופה בחייו בה היה חלק מהחברה הגבוהה של ריו דה ז'ניירו.
הוא מתאר את תולדות משפחת אביו, המשתייכת למשפחה ברזילאית מסורתית ואמידה. הסאגה המשפחתית מאופיינת על ידי דקדנטיות על רקע ההיסטוריה הברזילאית במאתיים השנים הקודמות. תיאור משפחתו מתחיל בזכרונותיו אודות סבו שהיה "אשיות חשובה בתקופת האימפריה" ועד ימיו הוא.

תוך סקירת חייו על פי זכרונותיו, באופן לא מסודר, נחשפים בסיפור השינויים החברתיים, הכלכליים והפוליטיים אשר התחוללו בברזיל במאות ה-19 וה-20.

==פרסים והכרה==
* הספר הטוב ביותר לשנת 2009
* São Paulo Prize for Literature 2010
* הספר ראה אור בתמיכת משרד התרבות הברזילאי/קרן הספרייה הלאומית של ברזיל

==קישורים חיצוניים==
* [https://www.xargol.co.il/index.php?cat=2&name=all&state=1&book=1212&nav=1 עמוד הספר] באתר הוצאת חרגול
*
* חלב שנשפך 

==הערות שוליים==

קטגוריה:ספרות פורטוגזית
קטגוריה:זוכי פרסים לספרות
קטגוריה:ספרי 2009
Better Love

Better Love (בעברית: אהבה טובה יותר) הוא שיר באנגלית שנכתב והולחן על ידי דייוויד שנדון וקתרין דוסקה ובוצע על ידי קתרין דוסקה.

השיר יצא לאור ב-6 במרץ 2019. השיר ייצג את יוון באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור היוונית.

== רשימת השמעה ==
* הורדה דיגיטלית
# 

== קישורים חיצוניים ==

== הערות שוליים ==

קטגוריה:שירי אירוויזיון 2019
קטגוריה:מוזיקה יוונית
קטגוריה:שירי יוון באירוויזיון
Kruna

Kruna (בעברית: כתר) הוא שיר בסרבית שנכתב, הולחן ובוצע על ידי נבנה בוז'וביץ'. השיר ייצג את סרביה באירוויזיון 2019 בתל אביב, ישראל, לאחר שנבחר בקדם הסרבי לאירוויזיון 2019 - "Beovizija 2019".

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אירוויזיון 2019
קטגוריה:שירי סרביה באירוויזיון
קטגוריה:שירים באנגלית
קטגוריה:שירים בסרבית
מה גברים רוצים

מה גברים רוצים (באנגלית: What Men Want) הוא סרט קומדיה רומנטית אמריקאי משנת 2019, שבוים על ידי אדם שנקמן ונכתב על ידי טינה גורדון צ'ישם, אלכס גרגורי ופיט הייק. בסרט מככבים טראג'י פ. הנסון, אלדיס הודג', ריצ'רד ראונדטרי, ונדי מקלנדון-קובי וטרייסי מורגן. הסרט מבוסס בכלליות על הסרט "מה נשים רוצות" משנת 2000, והוא עוסק באלי דייוויס שלאחר פגישה עם שאמן היא יכולה לשמוע את מחשבות הגברים.

הסרט הוקרן לראשונה בארגנטינה ב-10 בינואר 2019, בארצות הברית ב-8 בפברואר 2019, ובישראל ב-14 בפברואר 2019. הסרט הרוויח מעל 72 מיליון דולר ממכירות הכרטיסים ברחבי העולם, וזכה לביקורות מעורבות מהמבקרים. שפת הסרט היא אנגלית, ואורכו כ-117 דקות.

== תקציר העלילה ==
הסרט מסופר על אלי דייוויס, סוכנת ספורט מצליחה שעמיתיה הגברים מנסים כל הזמן להכשיל אותה. כאשר היא לא מקבלת את הקידום שמגיע לה, היא שואלת מה היא צריכה לעשות בשביל להצליח בעולם הגברים. יום אחד, לאחד ששתתה תערובת רבת עוצמה של שאמן והתעלפה, היא קיבלה את הכוח לקרוא את המחשבות של הגברים. באמצעות זה היא הצליחה לעקוף את עמיתיה במירוץ להחתמת ג'מאל ברי, כוכב הכדורסל הבא. המאמצים שעליה להשקיע במטרה מעמידים את אלי במבחן עם חבריה הקרובים ואהובה הטרי.

== שחקנים ודמויות ==
* טראג'י פ. הנסון - אלי דייוויס
* טרייסי מורגן - דולה ברי 
* אלדיס הודג' - וויל 
* ונדי מקלנדון-קובי - אוליביה
* ג'וש ברנר - ברנדון
* טמאלה ג'ונס - מארי
* פיבי רובינסון - קיארה 
* מקס גרינפילד - קווין
* ג'ייסון ג'ונס - איתן
* קלאן לוץ - קפטן 
* בריאן בוסוורת' - ניק
* כריס וויטסקה - אדי
* אריקה באדו - אחות
* שאקיל אוניל - בתפקיד עצמו
* גרנט היל - בתפקיד עצמו
* קארל-אנתוני טאונס - בתפקיד עצמו
* ליסה לסלי - בתפקיד עצמה
* פיט דייווידסון - דני
* מארק קיובן - בתפקיד עצמו
* ריצ'רד רונטרי - סקיפ דייוויס
* אוסטון ג'ון מור - בן
* שיין פול מקגי - ג'מאל ברי

== הפקה ==
בשנת 2017, סרטי פרמאונט הודיעה שהיא מעוניינת לעשות חידוש לסרט "מה נשים רוצות" משנת 2000. ב-14 בנובמבר 2017, פורסם שטראג'י פ. הנסון תככב בתפקיד ראשי בסרט. ב-2 בפברואר 2018, חתם אדם שנקמן שהוא יביים את הסרט. מאוחר יותר פורסם שיככבו בסרט גם מקס גרינפילד וטרייסי מורגן.

בריאן טיילר הלחין את מוזיקת הסרט. פסקול הסרט הופץ ב-Lakeshore Records.

== ראו גם ==
* מה נשים רוצות

== קישורים חיצוניים ==
* 

קטגוריה:סרטי 2019
קטגוריה:סרטים באנגלית
קטגוריה:סרטים אמריקאיים
קטגוריה:סרטי קומדיה רומנטית